ચોમાસાની ઋતુને લક્ષમાં લઇ જિલ્લા મેલેરિયા વિભાગ દ્વારા સમગ્ર જિલ્લામાં મચ્છર નાબુદી ઝુંબેશ હાથ ધરી હતી. સાત-સાત દિવસ સુધી બે તબક્કામાં ગામેગામે સર્વે હાથ ધરવામાં આવ્યો હતો. ત્યારે મચ્છરોના ઉત્પત્તિ કેન્દ્રો શોધી કાઢી તેમાં દવાનો છંટકાવ કરવામાં આવ્યો હતો. તે ઉપરાંત મચ્છરનો ઉપદ્રવ રોકવા માટેના ઉપાયો વિશેની જાણકારી પણ ગ્રામજનોને આપવામાં આવી હતી. એક તરફ તંત્ર દ્વારા સબ સલામત હોવાનો દાવો કરવામાં આવી રહ્યો છે, તો બીજી તરફ ડેન્ગ્યુનો રોગચાળો માથુ ઉચકી રહ્યો છે.